Bradley Cooper

Bradley Charles Cooper (s. 5. tammikuuta 1975 Philadelphia, Pennsylvania) on yhdysvaltalainen näyttelijä, tuottaja, käsikirjoittaja ja ohjaaja. Hän on saanut uransa aikana kahdeksan Oscar-ehdokkuutta.

Uransa alussa Cooper keräsi mainetta esiintyessään sivuroolissa televisiosarjassa Alias (2001–2006). Sen jälkeen hän esiintyi muun muassa romanttisissa komediaelokuvissa Kuokkavieraat (2005), Yes Man (2008) ja Jätä se! (2009). Hän teki lopullisen läpimurtonsa esiintyessään menestyksekkäässä komediaelokuvassa Kauhea kankkunen (2009) ja sen jatko-osissa (2011–2013). Muita merkittäviä rooleja hän on esittänyt muun muassa elokuvissa Rajaton (2011) ja The Place Beyond the Pines (2013). Lisäksi hän on ääninäyttellyt pesukarhu Rocketia Marvel Cinematic Universen elokuvissa, alkaen vuoden 2014 elokuvasta Guardians of the Galaxy.

Cooper sai paljon kehuja näyteltyään pääroolia David O. Russellin ohjaamassa draamakomediassa Unelmien pelikirja (2012). Hänen suorituksensa toi hänelle parhaan miespääosan Oscar-, Bafta-, Golden Globe- ja Screen Actors Guild -ehdokkuudet. Seuraavana vuonna hän työskenteli jälleen Russellin kanssa näytellessään sivuroolia rikoskomediassa American Hustle (2013), josta hän oli ehdolla parhaan miessivuosan Oscar-, Bafta- ja Golden Globe -palkintoihin. Vuonna 2014 Cooper tuotti ja esitti pääosaa tositapahtumiin perustuvassa sotaelokuvassa American Sniper (2014), josta hän oli ehdolla Oscar-palkintoon sekä parhaasta miespääosasta että parhaasta elokuvasta.

Vuonna 2018 ensi-iltansa sai romanttinen musikaalielokuva A Star Is Born, joka on Cooperin esikoisohjaus. Hän oli myös tuottamassa ja käsikirjoittamassa elokuvaa. Elokuvassa Cooper näyttelee Lady Gagan kanssa pääosaparia.

 Elämä ja ura 
Bradley Cooper syntyi 5. tammikuuta 1975 Philadelphiassa, Pennsylvanian osavaltiossa, Yhdysvalloissa. Hänen äitinsä on amerikanitalialainen ja isänsä amerikanirlantilainen. Cooper valmistui Germantown Academysta vuonna 1993 ja Georgetownin yliopistosta vuonna 1997. Tämän jälkeen hän muutti New Yorkiin opiskelemaan näyttelemistä Actors Studioon.

Cooperin ensimmäinen rooli oli televisiosarjassa Sinkkuelämää vuonna 1999, ja elokuvadebyyttinsä hän teki vuonna 2001 elokuvassa Wet Hot American Summer. Pian tämän jälkeen hän sai roolin televisiosarjasta Alias, jossa hän näytteli Will Tippiniä kaksi ensimmäistä tuotantokautta vakituisena hahmona ja palasi sarjaan vierailevaksi tähdeksi sen kolmannella ja viidennellä kaudella. Aliaksen vakituisesta näyttelijäkaartista lähdettyään Cooper näytteli muun muassa televisiosarjoissa Jack & Bobby, Kova laki: Erikoisyksikkö ja Muodon vuoksi, sekä elokuvissa Kuokkavieraat (2005), Muuttohaluton poikamies (2006) ja Yes Man (2008).

Vuonna 2009, jota voisi pitää hänen läpimurtovuotenaan, Cooper näytteli muun muassa elokuvissa Jätä se!, All About Steve ja Kauhea kankkunen. Cooper esiintyi myös elokuvan jatko-osissa Kauhea kankkunen 2 ja Kauhea kankkunen 3. Hän näytteli myös vuonna 2010 ensi-iltansa saaneessa elokuvassa Ystävänpäivä, ja hänen muita elokuviaan ovat muun muassa The A-Team ja The Dark Fields.

Vuonna 2012 Cooper sai ensimmäisen Oscar-ehdokkuutensa parhaasta miespääosasta elokuvasta Unelmien pelikirja. Hän sai toisen Oscar-ehdokkuutensa heti seuraavana vuonna elokuvasta American Hustle, tällä kertaa parhaasta miessivuosasta.

Cooperin ensimmäinen ohjaustyö A Star Is Born sai ensi-iltansa vuonna 2018. Se on uusi versio aiemminkin uudelleenfilmatisoidusta vuoden 1937 elokuvasta Tapahtuipa Hollywoodissa. Cooper esittää myös elokuvan miespääosaa vastanäyttelijänään Lady Gaga. Kuvaukset alkoivat huhtikuussa 2017. Elokuva sai viisi Golden Globe -ehdokkuutta, joista Cooper sai henkilökohtaisesti ehdokkuudet parhaasta ohjauksesta ja  parhaasta miespääosasta draamaelokuvassa. Elokuva sai kahdeksan Oscar-ehdokkuutta, joista Cooper sai henkilökohtaisesti ehdokkuudet parhaasta elokuvasta tuottajana, miespääosasta ja sovitetusta käsikirjoituksesta.

 Yksityiselämä 
Cooper meni joulukuussa 2006 naimisiin näyttelijä Jennifer Espositon kanssa, mutta he erosivat vain joitakin kuukausia häiden jälkeen. Hän seurusteli keväästä 2015 vuoteen 2019 venäläisen mallin Irina Shaykin kanssa. Heille syntyi esikoistytär maaliskuussa 2017.

 Filmografia 
 Näyttelijänä 
Elokuvat Vuosi Suomenkielinen nimi Alkuperäinen nimi Rooli2001 Wet Hot American Summer  Ben2002 My Little Eye  Travis PattersonBending All the Rules  Jeff2005 Kuokkavieraat  Wedding Crashers  Zachary ”Sack” Lodge2006  Muuttohaluton poikamies  Failure to Launch  Demo2007 The Comebacks  Cowboy2008 The Midnight Meat Train  LeonThe Rocker  Trash GriceYes Man  PeterOlder than America  Luke2009  Jätä se!  He’s Just Not That into You  Ben Gunders Kauhea kankkunen  The Hangover  Phil WenneckAll About Steve  Steve MullerNew York, I Love You  Gus CooperCase 39  Douglas J. Ames2010  Ystävänpäivä  Valentine’s Day  Holden WilsonThe A-Team  Templeton ”Faceman” PeckBrother’s Justice  Bradley2011 Rajaton  Limitless  Eddie Morra Kauhea kankkunen 2  The Hangover Part II  Phil Wenneck2012 Hit and Run  Alex Dimitri Unelmien pelikirja  Silver Linings Playbook  Pat SolitanoThe Words  Rory2013 The Place Beyond the Pines  Avery Cross Kauhea kankkunen 3  The Hangover Part III  Phil WenneckAmerican Hustle  Richie DiMaso2014 Guardians of the Galaxy  Rocket (äänirooli)American Sniper  Chris KyleSerena  George Pemberton2015 Aloha  Brian Gilcrest Liekeissä  Burnt  Adam JonesJoyJoy  Neil Walker 2016 10 Cloverfield Lane  Ben (äänirooli) 2017 Guardians of the Galaxy Vol. 2  Rocket (äänirooli)2018 Avengers: Infinity WarA Star Is Born  Jackson MaineThe Mule  Colin Bates 2019 Avengers: Endgame  Rocket (äänirooli)2021 Licorice Pizza  Jon PetersNightmare Alley  Stanton ”Stan” Carlisle 2022 Thor: Love and Thunder  Rocket (äänirooli) 2023 Guardians of the Galaxy Vol. 3  Rocket (äänirooli) 2025 Superman  Jor-El

Televisio Vuosi Suomenkielinen nimi Alkuperäinen nimi Jakson nimi Rooli1999  Sinkkuelämää  Sex and the City  "They Shoot Single People, Don't They?"  Jake2000–2001 The $treet  5 jaksoa  Clay Hammond2000–2006 Alias  46 jaksoa  Will Tippin2003 Miss Match  "I Got You Babe"  Gary2004 Touching Evil  6 jaksoa  OSC Agent Mark Rivers2004–2005 Jack & Bobby  14 jaksoa  Tom Wexler Graham2005  Kova laki: Erikoisyksikkö  Law & Order: Special Victims Unit  "Night"  Jason Whitaker Kova laki: Oikeuden ratkaisu  Law & Order: Trial by Jury  "Day" 2005–2006 Kitchen Confidential  13 jaksoa  Jack Bourdain2007–2009  Muodon vuoksi  Nip/Tuck  6 jaksoa   	Aidan Stone2009 Saturday Night Live  "Bradley Cooper/TV on the Radio"  Itsenään2015–2016 Limitless  3 jaksoa  Eddie Morra

 Ohjaajana ja käsikirjoittajana 
 A Star is Born (2018)

 Tuottajana 
 Rajaton (Limitless, 2011)
 The Words (2012)
 Unelmien pelikirja (Silver Linings Playbook, 2012)
 American Hustle (2013)
 American Sniper (2014)
 Limitless' (2015–2016)
 War Dogs (2016)
 A Star is Born (2018)
 Joker'' (2019)

 Lähteet 

 Aiheesta muualla 



Luokka:Yhdysvaltalaiset elokuvanäyttelijät
Luokka:Yhdysvaltalaiset elokuvatuottajat
Luokka:Yhdysvaltalaiset elokuvaohjaajat
Luokka:Yhdysvaltalaiset elokuvakäsikirjoittajat
Luokka:Yhdysvaltalaiset teatterinäyttelijät
Luokka:Yhdysvaltalaiset televisionäyttelijät
Luokka:Vuonna 1975 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Amerikanitalialaiset
Luokka:Amerikanirlantilaiset